b'\n_START_ARTICLE_\nPiet\xc5\xb3 Amerikos baublys\n_START_SECTION_\nI\xc5\xa1vaizda\n_START_PARAGRAPH_\nVidutinio dyd\xc5\xbeio gandrinis pauk\xc5\xa1tis. K\xc5\xabno ilgis 63,5 \xe2\x80\x93 76 cm. Patinas stambesnis u\xc5\xbe patel\xc4\x99. Galva ir kaklo nugarin\xc4\x97 pus\xc4\x97 yra \xc5\xa1viesiai rusvo spalvos, i\xc5\xa1marginti siauromis juodomis, skersin\xc4\x97mis juostel\xc4\x97mis. Nugara ir sparnai \xc5\xa1viesiai rusvos spalvos, i\xc5\xa1marginti \xc4\xafvairiomis tamsiomis d\xc4\x97m\xc4\x97mis. Plasnojamosios plunksnos tamsiai rudos spalvos. Gerkl\xc4\x97 balta. Kaklo priekis ir kr\xc5\xabtin\xc4\x97 \xc5\xa1viesiai rusvos spalvos, i\xc5\xa1marginti juodais dry\xc5\xbeiais. Snapas stambus, a\xc5\xa1trus, gelsvas. Antsnapis tamsesnis u\xc5\xbe posnap\xc4\xaf. Tarp snapo pamato ir aki\xc5\xb3 plikos odos plotelis yra geltonas. Vir\xc5\xa1 akies rudas \xe2\x80\x9eantakis\xe2\x80\x9c. Rainel\xc4\x97 geltona. Kojos \xc5\xbealsvai geltonos, koj\xc5\xb3 pir\xc5\xa1tai ilgi.\n_START_SECTION_\nPaplitimas\n_START_PARAGRAPH_\nPaplit\xc4\x99s Argentinoje, Aruboje, Belize, Bolivijoje, Brazilijoje, Kolumbijoje, Kosta Rikoje, Ekvadore, Salvadore, Pranc\xc5\xabzijos Gvianoje, Gajanoje, Meksikoje, Paragvajuje, Peru, Suriname, Trinidade ir Tobage, Urugvajuje, Venesueloje.\n_START_SECTION_\nBiologija\n_START_PARAGRAPH_\nBiotopas \xe2\x80\x93 nendr\xc4\x97mis ir kr\xc5\xabmais u\xc5\xbe\xc5\xbe\xc4\x97lusios g\xc4\x97lo vandens pelk\xc4\x97s. Minta smulkia \xc5\xbeuvimi, varliagyviais, ropliais, bestuburiais, smulkiais \xc5\xbeinduoliais. Grobio tyko stov\xc4\x97damas ir nejud\xc4\x97damas. Veisimosi metu, naktimis, girdisi patino balsas\xc2\xa0: puunk puunk puunk. Lizd\xc4\x85 krauna vir\xc5\xa1 vandens, i\xc5\xa1 nendri\xc5\xb3. D\xc4\x97tyje 2 \xe2\x80\x93 3 kiau\xc5\xa1iniai. Peri patel\xc4\x97.'